ⴽⵓⵍⵓⵏⵢⴰ

ⴽⵓⵍⵓⵏⵢⴰ (ⵙ ⵜⵍⵉⵎⴰⵏⵜ: Köln ⴽⵓⵍⵏ) ⵜⴳⴰ ⵜⵉⵖⵔⵎⵜ ⴳ ⵜⵡⵉⵍⴰⵢⵜ ⵏ ⵔⴰⵢⵏ ⵡⵉⵙⴼⴰⵍⵢⴰ ⵏ ⵓⴳⴰⴼⴰ ⴳ ⵓⵜⴰⵔⴰⵎ ⵏ ⴰⵍⵎⴰⵏⵢⴰ. ⵢⵉⵡⴹ ⵡⵓⵟⵟⵓⵏ ⵏ ⵉⵎⵣⴷⴰⵖ ⵏⵏⵙ ⵏⵉⴳ 1.034.175 ⵏ ⵓⴼⴳⴰⵏ ⴳ ⵓⵙⵉⴹⵏ ⵓⵙⴳⴳⴰⵙ 2013,  ⴷⴼⴼⵉⵔ ⵓⵢⴰ ⵜⴳⴰ ⵜⵉⵖⵔⵎⵜ ⵜⵉⵙ ⴽⴽⵓⵥⵜ ⵏⵏⴰ ⵎⵇⵇⴰⵔⵏ ⴳ ⴰⵍⵎⴰⵏⵢⴰ ⴷⴼⴼⵉⵔ ⴱⵉⵔⵍⵉⵏ, ⵀⴰⵎⴱⵓⵔⴳ ⴷ ⵎⵢⵓⵏⵉⵅ. ⵜⵣⴳⴰ ⵜⵖⵔⵎⵜ ⴽⵓⵍⵓⵏⵢⴰ ⵖⴰⴼ ⵡⴰⵙⵉⴼ ⵏ ⵔⴰⵢⵏ ⵊⴰⵔ ⵜⵉⵖⵔⵎⵉⵏ ⵏ ⴱⵓⵏ ⴷ ⴷⵓⵙⵍⴷⵓⵔⴼ. ⵙⴳ ⵉⴷⵔⵉⵣⵏ ⵏⵏⵙ ⵉⵎⴰⵣⵔⴰⵢⵏ ⵜⵍⵍⴰ  ⵜⴽⴰⵜⵔⵉⴷⴰⵔⴰⵍⵜ ⵏ ⴽⵓⵍⵓⵏⵢⴰ ⵏⵏⴰ ⵢⵓⵖⴰⵍⵏ ⵉ  ⵓⵣⵎⵣ ⴰⵔⵓⵎⴰⵏⵉ ⵏⵏⴰ ⵉⵍⵍⴰⵏ ⴳ ⵜⵍⴳⴰⵎⵜ ⵏ ⵢⵓⵏⵉⵙⴽⵓ ⵉ ⵜⴰⵢⵙⵉ ⵜⴰⵎⴰⴹⵍⴰⵏⵜ. ⵜⴳⴰ ⴽⵓⵍⵓⵏⵢⴰ ⵙⴳ ⵡⴰⵎⵎⴰⵙⵏ ⵉⵎⵇⵔⴰⵏⴻⵏ ⵏ ⵓⵙⵙⵍⵎⴷ ⴳ ⵓⵜⴰⵔⴰⵎ ⵏ ⴰⵍⵎⴰⵏⵢⴰ ⵙ ⵓⵙⵔⴰⴳ ⵏ ⵜⵉⵍⵍⵉⵜ ⵏ ⵜⵙⴷⴰⵡⵉⵜ ⵏ ⴽⵓⵍⵓⵏⵢⴰ ⴷ  ⵜⵙⴷⴰⵡⵉⵜ ⵏ ⴽⵓⵍⵓⵏⵢⴰ ⵉ ⵜⵎⴰⵙⵙⵏⵉⵏ ⵜⵉⵎⵙⴽⵔⵉⵏ  ⴷ ⵡⴰⵟⵟⴰⵙ ⵏ ⵡⴰⵎⵎⴰⵙⵏ ⴰⴹⵏⵉⵏ ⵏ ⵓⵙⵙⵍⵎⴷ ⴷ ⵓⵔⵣⵣⵓ, ⵎⴽⵍⵍⵉ ⴷⴳⵙ ⵉⵍⵍⴰ ⵡⴰⵎⵎⴰⵙ ⵏ  ⵓⵎⴰⵔⵉⵙ ⵏ ⵜⵏⴱⴰⴹⵜ ⵜⴰⴼⵉⴷⵉⵔⴰⵍⵉⵜ ⵜⴰⵍⵎⴰⵏⵉⵜ ⵉ ⵓⵃⵟⵟⵓ ⵏ ⵜⵎⵏⴹⴰⵡⵜ. ⵍⵍⴰⵏ ⴳ ⵜⵖⵔⵎⵜ ⵏ  ⴽⵓⵍⵓⵏⵢⴰ ⴰⵟⵟⴰⵙ ⵏ ⵉⵙⵔⴰⵙⵏ ⵏ ⵉⵏⵣⵡⴰⵢⵏ ⴷ ⵉⵜⵉⵍⵉⵥⵔⵉⵢⵏ  ⴳ  ⵜⵎⵓⵔⵜ ⵏ ⴰⵍⵎⴰⵏⵢⴰ. ⵎⴽ ⵉⵍⵍⴰ ⴷⵉⵙ ⵏⵉⴳ ⵏ 60 ⵏ ⵜⴰⴷⴷⴰⵔⵜ ⵏ ⵓⴼⴰⵙⵔ, ⴷ 200 ⵏ ⵜⵎⵙⵙⵉⴳⴳⵣⵜ ⵎⴽⵍⵍⵉ ⴷⴳⵙ 70 ⵏ ⵓⵖⵎⵉⵙ ⴷ ⵜⵙⵖⵓⵏⵜ ⵏⵏⴰ ⵉⵜⵜⴼⵓⵖⵏ ⴽⵓ ⴰⵙⵙ ⵙⴳ ⵜⵖⵔⵎⵜ ⵖⵔ ⵎⴰⵕⵕⴰ ⵜⵉⵎⵏⴰⴹⵉⵏ ⵏ ⴰⵍⵎⴰⵏⵢⴰ ⴷ ⵜⵓⵔⵓⴼⵜ. ⴰⵖⵍⴰⴷ ⵎⵉⴷⵢⴰⴱⴰⵔⴽ ⴳ ⵓⴳⴰⴼⴰ ⴰⵜⴰⵔⴰⵎ ⵏ ⵜⵖⵔⵎⵜ ⵉⵍⵍⴰ ⴳⵉⵙ ⵡⵓⵟⵟⵓⵏ ⴰⵎⵇⵇⵔⴰⵏ ⵏ ⵜⴷⵔⴰⵡⵉⵏ ⵏ ⵓⵙⵍⴽⵉⵎ,  ⴰⵙⵀⵉⵍ ⴷ ⵓⵎⵢⴰⵡⴰⴹ. ⵙⴳ ⵉⵅⴰⵜⴰⵔⵏ ⵏ ⵉⵏⵎⵓⴳⴳⴰⵔⵏ ⵏ ⵜⴷⵍⵙⴰ ⵉⵍⵍⴰ ⴰⵏⵎⵓⴳⴳⴰⵔ ⵏ ⵔⵔⴰⵢⵏ ⵉ ⵓⵙⴱⵏⵓⴱⴽ ⵏⵏⴰ ⵉⵜⵜⵉⵍⵉⵏ ⴽⵓ ⴰⵙⴳⴳⴰⵙ  ⴳ ⵡⴰⵢⵢⵓⵔ ⵏ ⴱⵕⴰⵢⵕ, ⴷ ⵓⵏⵎⵓⴳⴳⴰⵔ ⵏ ⵛⵛⴽⵍⴰⵟ. ⴷ ⵡⴰⵟⵟⴰⵙ ⵏ ⵉⵏⵎⵓⴳⴳⴰⵔⵏ ⵡⵉⵢⴰⴹ.
ⵉⵙⴰⵖⵓⵍⵏ